Foto: AP AQSh boshchiligidagi IShIDga qarshi kurashuvchi koalitsiyaga yangi qo‘mondon tayinlandi. Bu lavozimga amerikalik general Pol Fank loyiq deb topildi. Bu haqda Pentagonga iqtibos keltirgan holda “Interfaks” axborot agentligi xabar bermoqda. Bungacha AQShning quruqlikdagi qo‘shinlarining yirik birlashmasiga qo‘mondonlik qilgan Fank 2016 yil avgustdan beri koalitsiya operatsiyalariga qo‘mondonlik qilgan general Stiven Taunsand o‘rnini egallaydi. AQSh boshchiligidagi xalqaro koalitsiya IShIDga qarshi kurash olib boradi hamda Iroq va Suriyani terrorchilarga qarshi kurashda qo‘llab-quvvatlaydi.